Paġna Fit-taqsima tal-amalgamazzjoni tal-websajt tal-Kummissjoni dwar il-Kompetizzjoni (http://ec.europa.eu/competition/mergers/cases/). Din il-websajt tipprovdi diversi faċilitajiet li jgħinu sabiex jinstabu d-deċiżjonijiet individwali ta' amalgamazzjoni, inklużi l-kumpanija, in-numru tal-każ, id-data u l-indiċi settorjali, f'forma elettronika fil-websajt EUR-Lex (http://eur-lex.europa.eu/homepage.html?locale=mt) fid-dokument li jġib in-numru 32015M7634. Il-EUR-Lex hu l-aċċess fuq l-internet għal-liġi Ewropea. Il-Qorti Ewropea tal-Awdituri b'dan tinfurmak li r-Rapport Speċjali Nru 7/2015 "Il-missjoni tal-pulizija tal-UE fl-Afganistan: riżultati mħallta" għadu kif ġie ppubblikat. Ir-rapport jista' jiġi kkonsultat jew imniżżel mis-sit web tal-Qorti Ewropea tal-Awdituri: http://eca.europa.eu Verżjoni stampata tar-rapport tista' tinkiseb mingħajr ħlas fuq talba lill-Qorti tal-Awdituri: jew billi timla formola ta' ordni elettronika fuq l-EU-Bookshop. L-Uffiċċju Ewropew għas-Selezzjoni tal-Persunal (EPSO) qed jorganizza l-kompetizzjonijiet ġenerali li ġejjin: Interpreti tal-konferenzi (AD5/AD7) EPSO/AD/311/15 — Lingwa Ċeka (CS) EPSO/AD/312/15 — Lingwa Kroata (HR) EPSO/AD/314/15 — Lingwa Maltija (MT) Aktar informazzjoni tista' tinkiseb mis-sit tal-EPSO: http://blogs.ec.europa.eu/eu-careers.info/ L-attivitajiet kummerċjali tal-impriżi kkonċernati huma: Il-Kummissjoni tistieden lill-partijiet terzi interessati sabiex iressqu l-kummenti li jista' jkollhom dwar l-operazzjoni proposta lill-Kummissjoni. Il-kummenti jridu jaslu għand il-Kummissjoni mhux aktar tard minn 10 ijiem wara d-data ta' din il-pubblikazzjoni. Il-kummenti jistgħu jintbagħtu lill-Kummissjoni bil-faks (+32 22964301), jew bil-posta elettronika lil COMP-MERGER-REGISTRY@ec.europa.eu jew bil-posta, bin-numru ta' referenza M.7695 — BlackRock/First Reserve/Engie/TAG Pipelines Sur, f'dan l-indirizz: L-attivitajiet kummerċjali tal-impriżi kkonċernati huma: Dufry hija negozju tal-ivvjaġġar globali għall-konsumaturi li jopera minn ħwienet fl-ajruporti u ċentri oħra tat-trasport, World Duty Free hija negozju tal-ivvjaġġar globali għall-konsumaturi li jopera ħwienet fl-ajruporti u ċentri oħra tat-trasport. Wara eżami preliminari, il-Kummissjoni tqis li t-tranżazzjoni notifikata tista' taqa' fil-kamp ta' applikazzjoni tar-Regolament dwar l-Għaqdiet. Madankollu, id-deċiżjoni finali dwar dan il-punt hija riżervata. Il-Kummissjoni tistieden lill-partijiet terzi interessati biex jibagħtulha l-kummenti li jista' jkollhom dwar l-operazzjoni proposta lill-Kummissjoni. Il-kummenti jridu jaslu għand il-Kummissjoni mhux aktar tard minn għaxart ijiem wara d-data ta' din il-pubblikazzjoni. Il-kummenti jistgħu jintbagħtu lill-Kummissjoni permezz tal-faks (+32 22964301), permezz tal-email lil COMP-MERGER-REGISTRY@ec.europa.eu jew permezz tal-posta, bin-numru ta' referenza M.7622 — Dufry/World Duty Free, f'dan l-indirizz: L-attivitajiet kummerċjali tal-impriżi kkonċernati huma: Il-Kummissjoni tistieden lill-partijiet terzi interessati biex jibagħtulha l-kummenti li jista' jkollhom dwar l-operazzjoni proposta lill-Kummissjoni. Il-kummenti jridu jaslu għand il-Kummissjoni mhux aktar tard minn għaxart ijiem wara d-data ta' din il-pubblikazzjoni. Il-kummenti jistgħu jintbagħtu lill-Kummissjoni permezz tal-faks (+32 22964301), permezz tal-e-Mail lil COMP-MERGER-REGISTRY@ec.europa.eu jew permezz tal-posta, bin-numru ta' referenza M.7667 — Danaher/Pall, f'dan l-indirizz: Isem tal-grupp Il-grupp li qed japplika għal din l-emenda huwa l-istess grupp li ppreżenta l-applikazzjoni għar-reġistrazzjoni tal-"Belokranjska pogača". Isem tal-prodott Deskrizzjoni tal-prodott Metodu ta' produzzjoni Oħrajn Il-karattru speċifiku tal-prodott agrikolu jew tal-oġġett tal-ikel Awtoritajiet jew entitajiet li jivverifikaw il-konformità mal-ispeċifikazzjoni tal-prodott Emenda għall-ispeċifikazzjoni tal-prodott ta' STG irreġistrata li ma għandhiex tikkwalifika bħala minuri skont ir-raba' subparagrafu tal-Artikolu 53(2) tar-Regolament (UE) Nru 1151/2012. Il-formulazzjoni tal-kliem fir-rigward tad-dqiq għandha tiġi kkoreġuta. Minflok "dqiq abjad artab tat-tip 500", għandu jkun hemm'dqiq abjad tal-qamħ', hekk kif ġie żvelat li l-għaġina dejjem ikollha l-istess karatteristiċi irrispettivament mit-tip ta' dqiq użat (raffinat, mhux irraffinat jew taħlita tat-tnejn). Il-bidla tal-kliem fir-rigward tad-dqiq, titqies ukoll fil-bqija tat-test tal-ispeċifikazzjoni. Fid-deskrizzjoni dwar l-inċiżjonijiet fuq il-"Belokranjska pogača", ir-referenza għal "Belokranjska pogača" li jiġi maqtugħ fil-wiċċ "b'linji angolati" għandha tiġi eliminata. Għandu jkun hemm miktub li jiġi maqtugħ fil-wiċċ "b'linji dritti". Dan il-metodu ta' qtugħ, fil-prattika, ilu jiġi użat għal snin sħaħ, imma il-mod li bih ġie deskritt fl-ispeċifikazzjoni kien żbaljat. B'inċiżjonijiet b'linji dritti, l-"Belokranjska pogača" jinqasam fi kwadri (u mhux f'rombi bħal fil-każ tal-linji angolati) u jkun jista' jiġi miksur faċilment. Din il-korrezzjoni tapplika wkoll fil-bqija tat-test tal-ispeċifikazzjoni fejn hemm riferiment għall-qtugħ "b'linji angolati". Il-piż tal-ingredjenti individwali huwa ddikjarat addizzjonalment. Tista' tintuża ħmira friska jew niexfa. Fir-rigward tal-kwantitajiet ta' ilma fietel meħtieġa, qed tiżdied il-kelma "madwar"; fil-każ tal-bajd, il-kelma "kollha" qed titneħħa u huwa ppreċiżat li l-bajda trid titħabbat minħabba li l-iskop tagħha huwa li tkopri l-"pogača". Il-kliem taħt it-titolu "aġent li jtella" huwa ssimplifikat, billi l-kwantitajiet ta' ingredjenti individwali huma elenkati fost l-ingredjenti. Taħt il-punt "taħlita tal-għaġina", il-kliem "mgħottija fl-iskutella" għandhom jitħassru, peress li dak li huwa importanti huwa li l-volum ta' għaġina għandu jirdoppja, mhux il-kontenitur li fih l-għaġina togħla. Il-possibbiltà tal-għaġna permezz ta' miksers mekkaniċi qed tiżdied ukoll ma' dak il-punt, billi l-"Belokranjska pogača" jista' wkoll jiġi prodott mill-furnara. Il-kliem "jew miksija b'mod xieraq" huma miżjuda mal-punt "l-iffurmar tal-għaġina", hekk kif l-għaġina tista' togħla jew tinħema fuq uċuħ oħra. Spjegazzjonijiet addizzjonali dwar l-inċiżjonijiet fuq il-wiċċ qed jiżdiedu mal-punt "Il-kisi, it-traxxix u l-qtugħ tal-wiċċ", peress li huwa biss bis-saħħa ta' dawn li l-"Belokranjska pogača" jinqasam f'forom kwadri wara li jinħema. Id-dikjarazzjoni fir-rigward tal-karwija qed tiġi kkoreġuta: Il-karwija ma tistax tiżdied mal-bajd imħabbat, peress li ma tinxteridx b'mod uniformi fuq l-għaġina, iżda trid tiġi mraxxa fuq l-għaġina li tkun diġà ndilket bil-bajd. L-għaġina mbagħad terġa' tingħata kisja oħra bil-bajd u jitraxxilha l-melħ oħxon fil-wiċċ. Taħt il-punt "Il-ħami", it-temperatura u l-ħin tal-ħami jeħtieġ li jiġu adattati għad-diversi tipi ta' fran użati mill-produtturi. L-importanti huwa li l-prodott finali huwa moħmi sew kif deskritt aktar 'l isfel f'dak il-punt. It-test eżistenti dwar il-ħami qed jiġi kkoreġut kif ġej: Il-"Belokranjska pogača" jinħema sakemm isir kompletament. Huwa rrakkomandat li jitħalla jinħema għal 20 sa 25 minuta f'temperatura ta' 200-220 °C. Minkejja din ir-rakkomandazzjoni, it-temperatura u l-ħin jistgħu jiġu adattati għat-tip ta' forn. Kif spjegat fil-punt 1 (Deskrizzjoni tal-prodott agrikolu jew tal-ikel), f'dan il-punt, il-kliem rigward "linji angolati" qed jinbidlu f'"linji dritti". Fis-Slovenja, bħalissa hemm tliet awtoritajiet ta' ċertifikazzjoni li jevalwaw l-konformità tal-prodotti. Dawn huma Bureau Veritas d.o.o., l-Istitut għall-Ispezzjoni u ċ-Ċertifikazzjoni fl-Agrikoltura u l-Forestrija ta' Maribor, u l-Istitut għall-Ispezzjoni u ċ-Ċertifikazzjoni tal-Universita' ta' Maribor. ġej minn tip ta' produzzjoni, ipproċessar jew minn kompożizzjoni li jikkorrispondu għall-prattika tradizzjonali fir-rigward ta' dak il-prodott jew oġġett tal-ikel huwa magħmul minn materja prima jew minn ingredjenti li huma dawk użati tradizzjonalment. Il-"Belokranjska pogača" għandu tradizzjoni twila u r-riċetta tiegħu ġiet mgħoddija minn ġenerazzjoni għall-oħra. Apparti r-riċetta, huwa kkaratterizzat mill-mod li bih jiġi mħejji u ppreżentat. Linji dritti jinqatgħu f'wiċċ il-"Belokranjska pogača". Ladarba jinħema, jista' jinqasam permezz ta' dawn il-linji. ikun intuża tradizzjonalment biex jirreferi għall-prodott speċifiku jidentifika l-karattru tradizzjonali jew speċifiku tal-prodott. L-isem "Belokranjska pogača" ma jesprimix il-karattru speċifiku tal-prodott, imma jintuża tradizzjonalment biex jiddeskrivi dan il-prodott, kif jidher minn diversi sorsi. Il-"Belokranjska pogača" għandu forma ta' ftira ċatta, tonda, bir-riċetta partikolari tiegħu. Fit-tħejjija tiegħu jintużaw dqiq abjad tal-qamħ, ilma fietel, kif ukoll melħ u aġent li jtella'. Il-"Belokranjska pogača" huwa ħobż tond b'dijametru ta' madwar 30 cm. Fin-nofs ikun oħxon bejn 3 u 4 cm, filwaqt li fit-truf jirqaq għal bejn ċentimetru u 2 cm. Il-wiċċ huwa mmarkat bi gradilja magħmula minn linji angulati li jkunu bejn wieħed u ieħor 4 cm 'l bogħod minn xulxin, u huwa miksi b'bajda mħabbta u jkollu l-karwija u l-melħ oħxon imraxxax fil-wiċċ. Il-ħobż għandu qoxra uniformi mingħajr bżieżaq u għandu riħa u togħma qawwijin ta' karwija u melħ li jikkaratterizzawh. Il-ħobż ikun l-itjeb meta jkun għadu sħun, u jinqasam bl-idejn mal-linji inċiżi minflok ma jinqata' b'sikkina. 500 g dqiq abjad tal-qamħ madwar 300 ml ta' ilma fietel 2 kuċċarini (15 g) melħ 20 g ta' ħmira friska jew 7 g ta' ħmira niexfa nofs kuċċarina (6 g) zokkor bajda mħabbta biex tiksi l-"pogača" niskata (7 g) melħ oħxon L-aġent li jtella': Ħallat flimkien il-ħmira, 3 imgħaref dqiq abjad, 50 ml ilma fietel u z-zokkor. Ħawwadhom sakemm tifforma sustanza li ddellek u ħalliha toqgħod sakemm togħla d-doppju u iżjed fil-volum. It-taħlit tal-għaġina: It-taħlita titħejja billi jintużaw id-dqiq abjad tal-qamħ, l-ilma fietel u l-aġent li jtella'. Agħġen għal 8 sa 10 minuti sakemm l-għaġina tiġi taħlita lixxa u mhux iebsa żżejjed. Ma għandhiex teħel mal-idejn. L-għaġina titħalla fl-iskutella tat-taħlit sakemm togħla d-doppju fil-volum. L-għaġina tista' tingħaġen ukoll b'mod mekkaniku. L-iffurmar tal-għaġina għall-"Belokranjska pogača": L-għaġina li tkun għoliet titpoġġa f'dixx imdellek bil-butir u tinħadem bl-idejn sa ma jkollha dijametru ta' 30 cm u ħxuna ta' bejn 1 u 2 cm, filwaqt li tirqaq fit-truf. L-għaġina ma għandhiex tmiss mat-truf tad-dixx u għandha tkun iktar baxxa lejn it-truf milli fin-nofs. Il-kisi, it-traxxix u l-qtugħ tal-wiċċ: L-għaġina tinqata' sal-qiegħ tad-dixx min-naħa għall-oħra tal-ħobża, bl-użu ta' inċiżjonijiet dritti li jkunu bejn wieħed u ieħor 4 cm il-bogħod minn xulxin. Għandu jkun hemm seba' inċiżjonijiet: Waħda fin-nofs u tlieta fuq kull naħa. L-għaġina imbagħad tinkesa b'bajda mħabbta, imraxxa bil-karwija u terġa' tinkesa bil-bajd. L-għaġina lesta mbagħad jitraxxilha l-melħ oħxon tal-baħar fil-wiċċ. Il-ħami: Il-"Belokranjska pogača" għandha tinħema sakemm isir kompletament. Huwa rakkomandat li l-għaġina tinħema fil-forn f'temperatura ta' bejn 200 u 220 °C għal madwar 20 sa 25 minuta. Minkejja ir-rakkomandazzjoni, il-ħin u t-temperatura tal-ħami jvarjaw skont it-tip ta' forn. Il-"Belokranjska pogača" għandu jinħema sakemm isir lewn kannella ċar. Il-qoxra għandha tkun uniformi fil-lewn u tqarmeċ u mingħajr bżieżaq. In-nofs għandu jkun poruż b'mod uniformi, mingħajr ċrieki tal-ilma, boċċi tal-melħ jew dqiq u ma jridx ikun iwaħħal meta tmissu. Il-parti tan-nofs għandha tkun għolja minn 3 sa 4 ċentimetri, filwaqt li t-truf għandhom ikunu ta' bejn 1 u 2 cm. Il-karwija u l-melħ għandhom jitraxxu kullimkien indaqs. Għandu jkun hemm ir-riħa u t-togħma tipika tal-karwija u tal-melħ tal-"Belokranjska pogača". Il-"Belokranjska pogača" intiret minn ġenerazzjoni għall-oħra, u b'hekk inżamm bħala speċjalità tradizzjonali tal-Bela Krajina. Wisq probabbli nġieb lejn ir-reġjun mill-Uskoki li bdew joqogħdu fiż-żoni li jinsabu iktar fil-għoli fil-ġnub tal-muntanji Gorjanci fuq in-naħa ta' Bela Krajina. Hemm evidenza bil-miktub u bil-fomm dwar l-oriġini ta' dan il-ħobż ċatt imma s-sorsi bil-miktub mhumiex dettaljati. Ivan Navratil, lingwista u kollettur tat-tradizzjonijiet folkloristiċi ta' Metlika kiteb li hemm kanzunetta folkloristika li tgħid "agħtih il-'pogača' sabiex ikun jista' jimxi ħafif ...", għal meta t-tfal huma u jħabbtu bieb bieb isaqsu għal "Zeleni Jurij" (ir-Raġel l-Aħdar). Fil-ktieb li ħareġ Navratil fl-1849 imsejjaħ "Kresovanje v Metliki" (It-Tradizzjoni tal-Ħuġġieġa ta' Metlika), huwa jsemmi ħobża bajda ċatta li n-nies tal-lokal isejħulha "pogača". Il-kittieb L. Simeonovič isemmi wkoll il-"pogača" fl-"Enciklopedija jugoslovanske kuhinje" (l-Enċiklopedija dwar il-Kċina Jugoslava tal-1967). Hemm referenza għall-"Belokranjska pogača" fl-"Etnološka topografija slovenskega etničnega ozemlja - 20. stoletje" (it-Topografija Etnoloġika tat-Territorju Etniku Sloven fis-seklu 20 tal-1994) mill-etimoloġista M. Balkovec, li ħadem fil-Mużew ta' Bela Krajina f'Metlika. Ksenja Vitkovič Khalil, fil-ktieb tagħha msejjaħ "Nerajska prehrana" (Il-Kċina ta' Nerajski Lugi tal-1999), tuża t-terminu rustiku "prostača" (varjant sempliċi ta' pogača) sabiex tiddeskrivi l-"Belokranjska pogača". Il-"pogača" għandu tradizzjoni twila f'Bela Krajina, li ntirtet minn ġenerazzjoni għall-oħra, minħabba li hija tassew speċjalità tar-reġjun. In-nisa tad-dar li jaħmu l-ħobż li jkun se jintuża fid-djar fil-forn tal-furnara dejjem jaħmu l-"pogača" għat-tfal sabiex dawn ikunu jistgħu jikluh sħun waqt li l-ħobż jitberred kif meħtieġ qabel ma jkun jista' jittiekel. Din id-drawwa għadha ssir saħansitra llum, bin-nisa tad-dar iħejjuh u joffruh lill-mistednin li jkunu stiednu fi djarhom sabiex jilqgħuhom, imma joffruh ukoll lill-mistednin li jkunu qed iqattgħu il-btajjel tagħhom fl-irziezet. Dan il-ħobż jinstab fejn jinbiegħ l-inbid, u l-anzjani jemmnu li dan jassorbi l-inbid u b'hekk jiġi evitat li wieħed jisker. Klassi 1.2 Prodotti tal-laħam (imsajra, immellħa, affumikati, eċċ.) jirriżulta minn tip ta' produzzjoni, ipproċessar jew minn kompożizzjoni li jikkorrispondu għall-prattika tradizzjonali fir-rigward ta' dak il-prodott jew oġġett tal-ikel huwa magħmul minn materja prima jew minn ingredjenti li huma dawk użati tradizzjonalment. tradizzjonalment intuża biex jirriferi għall-prodott speċifiku jidentifika l-karattru tradizzjonali jew il-karattru speċifiku tal-prodott L-isem "Pastarma Govezhda" huwa speċifiku fih innifsu minħabba li għandu storja twila sekli sħaħ u huwa magħruf mal-pajjiż kollu. Minħabba l-popolarità tiegħu l-isem daħal fl-użu komuni mingħajr mar-reġjun ġeografiku influwenza l-kwalità u l-karatteristiċi tal-prodott. "Pastarma Govezhda" huwa prodott speċifiku tal-laħam nej imnixxef b'togħma u aroma ta' ċanga matura mingħajr ħwawar u togħmiet barranin. Huwa prodott tal-laħam ippressat magħmul minn laħam frisk taċ-ċanga u ingredjenti awżiljarji mhux mitħunin prodott permezz tat-tmelliħ, it-tnixxif u l-ippressar, u huwa tajjeb għall-konsum dirett. "Pastarma govezhda" jinstab f'biċċiet ta' għamla tawwalija u ċatta, mingħajr dimensjonijiet speċifiċi. Il-forma ċatta, speċifika tal-prodott tinkiseb billi waqt it-tnixxif il-prodott jiġi pressat fi pressi bi twavel tal-injam. il-kontenut tal-ilma ma jaqbiżx l-50 % tal-massa globali; melħ tat-tisjir: 3,5-4,5 % tal-piż totali; nitriti (ammont residwu fil-prodott lest): mhux aktar minn 50 mg/kg; pH ta' mhux anqas minn 5,4. Il-wiċċ huwa lixx, tessut muskolari ippressat ta' lewn griż-kannella, filwaqt li x-xaħam huwa lewn il-krema. Kisja ħafifa ta' moffa bajda taz-zalzett hija aċċettata. Sezzjoni trasversali: It-tessut muskolari huwa kannella skur għal kannella ħamrani, b'lewn aktar skur lejn it-truf, filwaqt li x-xaħam huwa lewn il-krema. Konsistenza: densa u elastika. Il-"Pastarma govezhda" jista' jinbiegħ sħiħ jew imfettet, ippakkjat f'vakwu, fil-karta tas-selofejn jew f'imballaġġ f'atmosfera protettiva. Il-materja prima li ġejja u ingredjenti awżiljarji huma użati għall-produzzjoni tal-"Pastarma govezhda" bħala prodott lest: 100 kg laħam, l-koxxa, l-ispalla jew l-flett taċ-ċanga friska b'pH ta' 5,6-6,2, iffurmati sew bil-kartilaġni mneħħija, f'biċċiet mingħajr dimensjonijiet speċifiċi. Il-laħam jiġi ddissussat, filwaqt li l-biċċiet tal-muskoli jitħallew intatti. Il-laħam jitnaddaf mid-demm, l-għeruq u l-fascia u jitqiegħed f'biċċiet ta' forma żengulija u ċċattjati mingħajr dimensjonijiet speċifiċi. Il-biċċiet ifformat jitmellħu bil-melħ jew b'taħlita ta' melħ, skont il-formulazzjoni. Il-biċċiet immellħa jitqiegħdu ippressati fejn xulxin f'kontenituri nodfa adattati għall-maturazzjoni. Jitqiegħdu f'maħżen tal-friża b'temperatura tal-arja ta' bejn 0 °C u 4 °C. Minn 3 sa 4 ijiem wara, l-arranġament tal-biċċiet jinqaleb (il-biċċiet ta' fuq u ta' isfel jiġu skambjati) u jitħallew għal perjodu ieħor ta' bejn 3 u 6 ijiem taħt l-istess kondizzjonijiet sakemm jitmellħu b'mod uniformi. Wara li jitmellaħ, il-pastarma jitgħaddas fl-ilma kiesaħ safi sakemm il-laħam jiżviluppa togħma mielħa pjaċevoli. Meta l-proċess ikun komplet, tiddawwar ingassa tal-ispag madwar kull biċċa u jiddendlu ma' oqsfa tal-injam u/jew metall (vireg) imqegħdin fuq xtellieri bir-roti għaz-zalzett. Il-biċċiet ma jitħallewx imissu ma' xulxin. Jitħallew imdendlin fuq l-ixtelliera biex joqtru għal massimu ta' 24 siegħa f'temperatura tal-arja li ma taqbiżx it-12 °C. Meta jkunu qotru, jitqegħdu fi kmamar tat-tnixxif naturali jew permezz tal-arja kundizzjonata. It-tnixxif iseħħ f'temperatura tal-arja ta' bejn it-12 °C u s-17 °C u umdità relattiva ta' bejn 70 % u 85 %. Waqt it-tnixxif, proċessi fiżikokimiċi, bijokimiċi jew mikrobijoloġiċi komplessi jseħħu u l-laħam nej issir prodott lest biex jittiekel. Waqt it-tnixxif, il-pastarma jiġi ppressat bosta drabi sabiex jiżviluppa konsistenza iktar densa u ta' konsistenza u wiċċ lixx. Qabel ma jiġu ppressati, biċċiet individwali għandhom jiġu magħżula skont il-ħxuna. L-ippressar inizjali jseħħ meta l-biċċiet ta' pastarma jkunu nixfu xi ftit u tinħass qoxra ħafifa fuq il-wiċċ li tkun iffurmat. Normalment, l-ippressar isir 2 jew 3 darbiet, l-ewwel waħda 34 jum wara li joqtor. L-ippressar idum bejn 12 u 24 siegħa. Il-proċess sħiħ ta' tnixxif idum għal 25-30 jum – skont id-daqs tal-biċċiet tal-laħam – sakemm tinkiseb konsistenza maqgħuda u elastika. L-ewwel standards produttivi u kummerċjali għall-"Pastarma Govezhda" kienu ppubblikati fl-1942 mill-Istitut Suprem ta' Iġjene Veterinarja u l-Kontroll ta' Prodotti tal-Annimali. Meta ddeskrivew il-proċess ta' produzzjoni, Dr M. Yordanov u T. Girginov interpretaw l-lingwaġġ speċjaliżżat użat fil-passat: "it-tnixxif u l-ippressar huma ripetuti sakemm il-prodott huwa kompletament lest - il-produtturi tradizzjonali kienu jużaw il-kelma 'moħmi'."
Extracted from C_224_2015.html